text
stringlengths 0
17.2k
|
---|
aishile tulesha no kulya katapa no bowa ati katapa mapipo ya bana ubowa nabo matwi ya bafwa |
naipusha bakamukwamba nati bushe amulalya katapa no bowa nga cali shani |
abati na ifwe nga twalikumbilwe icele munda nge nama |
ala ena atila ico alesha ninshi abantu bonse balebeela pantu batiina ukufwa |
ico we mwana utile aikala kwi |
ala na ifwe twaumfwile kuli bashifwe ngefi na imwe tulemwebako batwebele ukuti aikala mu lupili lwa chisha |
kabili baleti emo bamwipaile |
ali ni shimapepo wa mu fipooma na mu mpili na mu ncengo |
alepepa chishimba mu luombe kalambo nao mu lunzuwa alepepa na malunda na musonda we tandwe ne milungu imbi iingi |
batushimikile ukuti paali ifipooma fimofimo ifyaleisuka nga mayanda ubushiku uyu shimapepo alepepapo na bantu baleingila nankwe mukati ka fiyanda ifi |
baleti chishimba nao aleisuka abantu baleingila na mukati ukufika na kuli mutumuna na kaela |
mutumuna na kaela e fipooma ifinono ifyabela pa mulu wa chishimba mu luombe |
abati na lelo imito na mamba ya mbalala emo yaba pamo ne lino iya nsofu |
ne nkunda baletuula shalepupuka palya pene |
shena tabaleipaya baleshiposa ishituntulu mu ncengo no kwikala emo shaleikala |
efyo pali na pali kalambo pene |
mateo nao aipusha ati mwasosa amuti alifwa kanshi uwafwa kuti aisa shani kuli ifwe |
abakalamba abati bushe mwali eee eee yvakwe nelyo nga mwaya mu ng'anda mwine muleyamona amakasa apo aciminina nayashala nga ifwe fwe bashilafwa |
atemwa mwali namumona amenso yeneyene nga aya tukwete |
ngefyo muleti ali engile ukwabula iciibi ukwisuka |
lelo kwaba umuntu wushilafwa ukwingila mu nanda ukwabula ukwisula iciibi |
kabili umunenu apa ali asosele ukuti mwa nakulu mwena ali asensenwina iciibi ku kati pamo ne mipindo kabili ilyo afuma fyonse fyaisala |
muntu nshi enga cita ifya musango uyu uwabumi |
mateo ati awe mwandini tacacipala ku muntu uupeema caciba fye mu musango wa cimuntu cimbicimbi icitali icabuuta |
ala kuti uwabuuka abukila fye muli calulubala wakwa nakaoma |
mama wena cilya abuuka aisaishiba uyu muntu |
amwisusha ati tata finshi waisafwaya muno |
watuletela nshi mwana nakaoma |
we lukose lwakomfamina ukwikasha we upita ngo mwafi watukwa |
mulenga nao ayasuka mu kalishiwi kanono ati naisaikatila ifumo ili uvkafyalwamo mukamwinike mulenga |
mama bwangubwangu atoota kalupi ati ndi panshi kuli tata walulubala ciyeyeye munyina wa bonse cibwela luceleng'anga |
ifwe batatu tatusakamene ifyo ulya muntu balelanda na mama tukupeme fye tulefwaya no kulya ututanda tukupemepo ku mulandu wa mwenso |
pantu twamona ico tusha tala atumona |
kuti cilya bapwa fye ukulanda twamona ne ciibi caisala iciine ceka twaluba na paya lilya limuntu |
twashala tulele fye tondolo filya fine no wakukoola teti pabe asuka mukolwe wa kutila bwaca alila |
twaumfwa ne nshindo sha bantu panse |
kanshi ni ba chilufya baleya mu kukosho mulilo pa nsaka |
naumfwa basosa abati icililampi cilya ifyo cali cileyakisha kwati mweshi atemwa akasuba |
ine nalabilikisha chilufya nati mpembeleni mfwale |
naumfwa mwamba nao ati mune cola endesha yama tukushimikileko ifyo tumwene lelo ubushiku |
nafwala no kufuma nafuma |
cilya nabasanga pa nsaka balanshimikila abati mune umuntu umo ali natwingilila umutali na cimo ifi icayaka sanasana |
awe twabikapo ukulanda ilyashi line ili kabili batila ubushiku bwafwe nsofu ne lyashi lileba lya nsofu |
twakosho mulilo no konta twalaonta twalalolela bashi bese bonse |
bashifwe basuka balaisa umoumo bonse tulebaposha mu cinshi mucinshi |
kuti abafika twaiminina cilya baikala twati mwashibukeni mukwai |
bashifwe nabo baletwasuka mucinshimucinshi mwapoleni mwe bana mwabuka shani |
abanensu umushaingile ulya muntu bayasuka abati tubukile bwino |
ifwe ne ntungulushi yesu mateo twati ukuba kwena bashifwe tubukile bwino lelo ico tumwene e citupeseshe amano |
umuntu umo umutali natwingilila ubushiku mu ng'anda ali afwele insalu ishabutisha kabili aciba ne cintu icasanika nga kasuba |
uyu muntu acingilila pambilibili ukwabula umwinshi ukwisuka no kuya kwakwe kwaciba ifi fine mukwai |
na ine nakonkanyapo nati umuntu uwaba ngoyu wine naisa na mwa mama |
lelo ifwe acitutumuna iciibi kumo ne mipindo acishimpa na kukati ka ng'anda |
aciba na cimo ngomo mwine mwasosela abanandi icayakisha nge lampi ne lampi lyashalila ukwaka |
ifyo mulenga alepepa |
natumfwa ukuti mulenga eko ali lelo tatulaumfwa ifyo alecita pa kupepa imilungu yakwe kuntu alepepela |
twalishiba ukuti umuntu onse nga ali ukutali ne ncito abomba umutima tawikala bwinobwino |
kuti alesakamana ukuti nalimo nakulacelwa atemwa umulimo wandi tawakapwe bwangu |
kanshi ali fye no kukukila kulya kwine |
e calengele no kuti mulenga akukile ku cipooma ca kalamho eko abalile ukupepela |
ailesanga icisoka icikalamba icali mu menshi palya pene kalambo aponesha amenshi |
cali icabuta pa mpumi abantu baleti caba ne mpande pa mpumi |
icisoka cine ici eco bainike ne shina lya kalambo |
kanshi mulenga aikele kulya kwine eka kwati lishilu |
abalilepo ukulima ibala ilyo abyelemo imbuto imisango yonse mwali amale amasaka imbalala kalundwe |
sonkwe ilanda inyanje ifyumbu ifipushi imyungu ne fibimbi na fimbipo |
mumbali ye bala ili abyelemo imono nasho shatwele kapeleko |
ku mono aleengako amafuta ya kusuba umwine no kusuba ku cipe alesendelamo ifya kubomya pa kupepa alesubako ne nkula pakuti cibe icabusaka |
kabili ukushinguluka umutanda wakwe alimineko ifyumbu |
palya pene pa mutanda epo alefuma ilyo aleya mu kupepa pali kalambo |
mu mano yakwe aletontonkanya ukuti palya pantu pali imfumu ikalamba iyacita cilya cipapwa icakuti uku konse umumana wafuma waba fye uusuma uwatambalala |
pano pene epo caisaba umuyenge na menshi yalepona ifi ne congo icikalamba |
cinecine lesa abapo wa maka yonse |
aleyako cila bushiku |
aleya mu kooca ifilyo alimine |
alefyoca umuku umo pa mulungu umo |
alefiposa na palya amenshi yaponena alesosa na mashiwi ati |
lesa wa maka ya kwimba ici alye pakuti na ine ampele amaka ya kulimishe filyo nkalelya nkende no mutende |
ifilyo filya fyaleya no mumana fimbi nafyo icisoka kalambo calelya |
alelima ifilyo fyvakwe mu nika ya buningi |
pantu inshita ilya abantu tabaishibe kulima balelima panono mu manika |
ifilyo fyakwe fyafundile nganshi |
bushiku bumo nyina na nkashi yakwe mwenya bafumine ku mushi abati |
natuye tulamona mulenga wesu uku kuntu aikala eka tulemufuluka muno |
baima no tubunga mu kape na tucilemba mu kanweno abati |
tutwalile uwaikala eka mu mpanga tacawama ukuya ku mwana uleikampa fye nga we cipuba |
katayi ulya na mwane baiposa na mu nshila balaya |
tabailemusanga pa mutanda basangile naya ku kupepa ku cipooma |
ubo bwine e bushikw alelekela lesa ifintu alimine |
banyina ilyo bamwene ifyo alimishe basunguka nganshi bapanga no kwikala pamo na mulenga |
mwenya nkashi yakwe atampa ukumubilikisha pa kwishiba uko alolele pakuti omfwe abwelele ku mutanda |
lelo ico ali pa cipooma icalecita icongo teti ateshe |
basuka bamona akashila umo alola pa kuya kulya kuntu nabo eko baya no tupe twine bamuletele |
kuti bati baloleshe bamona ifimenshi filefuma apatali no kupona mu muyenge panshi pambipambi |
tumwita uwampanga pantu taba mu mushi kabili tafuma mu mushi |
afuma mu lupili lulya iwine bamwipailemo ulwa chisha aba kwati emo bamushikile |
kanshi apo ulya mubili walekosha umulilo wafwa no kubola walibola |
kanshi ulya mubili nomba teti ubombe umulimo umbi uo walebomba kale |
na menso yene aya kale teyo amwenako pa nshita ino |
kabili nayo yene yalibola |